Norske Intelligenssedler, 1792-07-25
En ung Person 30 Aar gammel, søger Condition som Fuldmægtig paa et Contoir, desuden forstaaer at tale og skrive det Engelske Sprog, fører et stille og ædrueligt Levnet; Underretning om ham gives af Emick Elster. Et ungt Menneske der i 6 Aar har tient som Dreng paa et Handels-Contoir, som skriver en god Haand, forstaaer Bogholderiet, saavelsom lidt af det Engelske og Franske Sprog, og om sit Forhold kan forevise god Attest, ønskede sig en Condition; Nærmere Underretning gives i Bogtrykkeriet.